钦定古今图书集成/明伦汇编/官常典/第733卷 > 彭文远〈弟大远〉
## 钦定古今图书集成/明伦汇编/官常典/第733卷 > 彭文远〈弟大远〉

按《龙泉县志》：“文远，至正辛卯，徐寿辉破袁瑞，临江攻
吉安，邑民罗邦并起剽掠。壬辰，行省命万户张详守
龙泉，辟文远为护兵巡检参军事。癸巳春，寇众逼城，
张夜具舟遁去，文远留之不可，与偕行，至螺滩，追骑
及之，文远大呼奋击，手刃数人，寇横槊刺之，被擒。其
弟大远夺贼骑驰去，之吉郡请兵，郡檄泰和州权同”
知袁旭以兵收复，大远为先锋，涉南州河，会风雨大
作，后队不及渡，寇众蹴之，擒大远及其家丁十九人，
与文远同日杀之。